06/08/2010 | Administración LocalMunicipal
Brión
Regulamento do programa de prevención e inserción social

Elevado a definitivo o acordo de aprobación do regulamento de funcionamento do programa de prevención e inserción social deste Concello, adoptado en sesión plenaria do 16 de xuño de 2010, por non se ter presentado ningunha reclamación nin suxestión dentro do prazo de información pública e audiencia ós interesados, publícase de seguido o seu texto íntegro para os efectos da súa entrada en vigor consonte co disposto no art.70.2 da Lei 7/85, do 2 de abril, reguladora das bases do réxime Local. A Lei 13/2008 de 3 de decembro de Servizos Sociais de Galicia, recolle no seu Artigo 60 letra a), como competencia municipal “A creación, a xestión e o mantemento dos Servizos Sociais Comunitarios Básicos” A mesma Lei define no seu artigo 11 letra c) as funcións dos Servizos Sociais Comunitarios Básicos, referindo entre outras “A identificación de grupos de poboación vulnerables e a identificación precoz de situacións de risco para o desenvolvemento de actuacións de carácter preventivo e de promoción social”. O Decreto 240/1995 do 28 de xullo polo que se regulan os Servizos Sociais de Atención Primaria sinala entre outros como “programas básicos de actuación” o de Inserción Social, que “… procure dar resposta a problemáticas concretas de marxinación e exclusión social aplicando tanto proxectos de traballo social persoalizados ou de grupo como prestacións económicas específicas”. Este é o concepto das actividades que se pretenden regular. O presente Regulamento ten por obxecto a regulación das actividades da área de Prevención e Inserción Social que se desenvolven ao través do Departamento de Servizos Sociais do Concello de Brión, e tamén os requisitos e procedemento para acceder aos mesmos. - ENTIDADE TITULAR: Concello de Brión - CIF: P-1501300-F - SEDE OFICIAL: Carballeira de Santa Minia, 2, 15865 – Brión – A Coruña (Tfno.981 887006 // FAX:981 887431// Mail: concello@concellodebrion. org) - OFICINA BASE DO PROGRAMA: Centro Social Polivalente; Pedrouzos, 15865 – Brión – A Coruña (Tfno: 981 509910 // FAX: 981 509978 // Mail: ssociaisbrion@briondixital. org) - HORARIO: luns a venres de 8:00 a 14:30 - AMBITO DE ACTUACIÓN: municipal Segundo o propio Decreto 240/1995, o obxectivo xeral da área de Prevención e Inserción Social será o de previr as situacións de marxinación e as súas causas, así como favorecer a integración e a participación no medio social das persoas ou grupos máis desfavorecidos, afectados polas diferentes formas de exclusión e marxinación social. Concrétase nas seguintes accións: - De promoción e participación social - Facilitadoras do acceso, permanencia e utilización dos recursos normalizados - Facilitadoras do acceso, permanencia e utilización dos recursos específicos que se establezan - Principio de normalización e integración: atendendo ao mantemento das persoas no seu contorno, persoal, social e familiar, procurando a súa inserción social e sen menoscabo do dereito á diferencia - Principio de autonomía: as actuacións programadas deberán fomentar a autonomía das persoas usuarias - Principio de participación: deberase fomentar a participación das persoas usuarias na planificación e avaliación das actividades de prevención e inserción, atendendo á lexislación vixente sobre participación dos usuarios dos centros socais polivalentes - Principio de profesionalización: tanto os responsables da planificación das actividades coma o persoal de atención directa, deberán contar coas competencias profesionais necesarias e legalmente reguladas - Principio de individualización: todas as persoas atendidas ao través do programa, deberán dispor do asesoramento técnico individualizado necesario adecuado ás súas necesidades e contar cun profesional de referencia - Principio de prevención: a prestación do programa de Prevención e Inserción deberá ter en conta básicamente o aspecto preventivo para evitar o deterioro da situación de risco das persoas usuarias - Principio de evidencia: a planificación das diferentes actividades da área de Prevención e Inserción estará baseada na identificación de grupos de poboación vulnerables e na detección, estudio e análise de situacións de risco - Principio de economía, eficacia e eficiencia: a xestión da área de Prevención e Inserción realizarase con criterios de economía, eficiencia e eficacia, de xeito que os obxectivos e os estándares de calidade se acaden mediante un uso racional dos recursos públicos - Principio de avaliación e calidade: estableceranse sistemas de avaliación que garantan a calidade e a acreditación das actividades desenvolvidas na área de Prevención e Inserción tomando como referente o concepto de calidade de vida das persoas. - Principio de Igualdade: o Concello de Brión promoverá, tanto entre as persoas usuarias das actividaes da área de Prevención e Inserción, como entre os homes e mulleres que constitúen os seus traballadores propios e os das entidades prestadoras dos servizos, a educación en igualdade, así como a igualdade de oportunidades e o uso de linguaxe non sexista. Distínguense básicamente as relacionadas con: - Ocio e tempo libre - Formativas - De prevención - De recuperación psico-afectiva - De fomento da igualdade e loita contra a violencia de xénero - De conciliación da vida familiar, laboral e social - E calesqueira outras valoradas técnicamente que favorezan a consecución dos obxectivos da área de Prevención e Inserción As actividades da área de Prevención e Inserción estarán dirixidas a todas as persoas ou colectivos para os que, de acordo coa valoración técnica correspondente, supoña un recurso idóneo de atención. De xeito prioritario dirixiranse aos seguintes grupos - Muller - Persoas con discapacidade - Infancia (0-12 anos) - Adolescentes (12-16 anos) - Inmigrantes e Emigrantes Retornados - Persoas maiores - Colectivos en risco de exclusión social - Aqueles outros colectivos que, tras a análise de necesidades poidan ser incluídos como destinatarios de actividades de inserción e inclusión No marco dos dereitos que con carácter xeral se recollen no artigo 6º da Lei 13/2008 de 3 de decembro de Servizos Sociais de Galicia e, se é o caso, sobre o procedemento administrativo común, as persoas usuarias das actividades de Prevención e Inserción do Concello de Brión, terán dereito a: - Ser tratadas co respecto debido á súa dignidade - Coñecer a organización e regulamento do programa - Ao tratamento confidencial dos seus datos dacordo co disposto na Lei Orgánica 15/1999, do 13 de decembro de protección de datos de carácter persoal - Recibir información precisa e clara sobre as posibles modificacións sobrevidas durante a prestación efectiva do programa - Presentar queixas e suxestións sobre a prestación efectiva do servizo, de xeito directo ou mediante o uso do buzón de suxestións e do libro de reclamacións - Participar na planificación e avaliación das actividades, do xeito en que para cada caso se determinará No marco dos deberes que con carácter xeral se recollen no artigo 7º da Lei 13/2008 de 3 de decembro de Servizos Sociais de Galicia e, se é o caso, sobre o procedemento administrativo común, as persoas usuarias das actividades de Prevención e Inserción do Concello de Brión, terán a obriga de: - Cumprir coas condicións xerais recollidas neste reglamento, e coas específicas que se determinen para cada unha das actividades - Facilitar e colaborar no seguimento e avaliación do servizo - Respectar a dignidade persoal e profesional das persoas que presten o servizo, así como respectar os límites das súas obrigas laborais - Informar dos cambios que poideran implicar unha modificación na súa capacidade, dereito ou circunstancias especiais de participación no programa - Participar no pagamento do servizo nos termos establecidos nas correspondentes ordenanzas municipais - Requirir a documentación e información precisas para a instrución dos expedientes individuais e para a valoración do programa - Realizar as actuacións de comprobación precisas para a proposta de inclusión, permanencia ou baixa no servizo - Percibir no seu caso, o pagamento correspondente por parte do usuario - Introducir as modificacións que considere técnicamente necesarias, tanto na programación de actividades coma nos seus contidos - Respectar o prezo do servizo establecido na correspondente ordenanza municipal - Dispoñer de expedientes individualizados de cada persoa usuaria - Ter a disposición das persoas usuarios un libro de reclamacións - Cumprir e facer cumprir dacordo coas súas funcións o presente Regulamento - Velar polo respecto aos dereitos das persoas beneficiarias recollidos no presente Regulamento, e aqueles outros recoñecidos na lexislación vixente - O cumprimento das tarefas e responsabilidades derivadas do seu posto de traballo, e as adxudicadas de xeito temporal por necesidades do servizo, segundo as directrices da dirección do programa As actividades correspondentes á área de Prevención e Inserción teñen carácter municipal, e poderán prestarse directamente ou mediante as diversas modalidades de contratación de servizo público reguladas na normativa vixente sobre contratos no sector público, no Título II da Lei 13/2008 de Servizos Sociais de Galicia, ao través de entidades privadas ou de iniciativa social. Así mesmo, e dada a natureza das actividades a desenvolver, poderase formalizar convenios de colaboración con axentes sociais representativos e/ou outras administracións para o desenvolvemento íntegro ou a colaboración en determinadas actividades que resulten de interés público, segundo o recollido no Artigo 31 da Lei 13/2008 de Servizos Sociais de Galicia. O persoal sobre o que recae a competencia de estudio, avaliación de necesidades, planificación, xestión e avalición de calidade das actividades integradas na área de Prevención e Inserción, será o adscrito ao Departamento de Servizos Sociais Municipais, en colaboración cos Departamentos de Cultura, Xuventude, Deportes, Muller, ou calesqueira outros servizos ou persoal municipais con interese na materia. A execución das diferentes actividades encargarase a persoal coa formación e/ou experiencia necesarios para o desenvolvemento da materia a tratar. O voluntariado integrarase naquelas accións susceptibles de contar coa súa labor programada segundo valoración técnica. Serán persoas que actúen de forma solidaria, sen expectativas de remuneración, baixo a supervisión técnica dos Servizos Sociais Municipais, complementando de forma coordinada as funcións e tarefas encomendadas ao persoal técnico intervinte. A tal fin, estarase ao disposto na Lei 3/2000 do 22 de decembro de voluntariado de Galicia. A planificación xeral das actividades que conformarán a área de Pevención e Inserción seguirá o procedemento que se describe: 1. PROPOSTA: O Xefe do Departamento de Servizos Sociais será o responsable da presentación do informe-proposta que o equipo de Servizos Sociais realizará por escrito para a posta en marcha de cada unha das actividades. Este informe-proposta conterá como mínimo: - Fundamentación - Contidos da actividade - Perfil e requisitos das persoas participantes - Baremación a aplicar - Número mínimo e máximo de participantes - Calendario - Medios técnicos necesarios - Medios humáns necesarios, perfil e competencias de cada posto - Orzamento - Financiamento: fontes externas de financiamento, proposta de prezo público, aportación municipal necesaria por exercicio económico - Proposta de contratación de persoal laboral ou empresa xestora, así como, si fose o caso, proposta de convenio de colaboración con axentes sociais ou administracións - Persoal técnico responsable do procedemento 2. ESTUDIO DE VIABILIDADE: Unha vez fiscalizada a proposta pola Intervención Municipal, emitirase a correspondente resolución da Alcaldía, favorable ou desfavorable para a posta en marcha da actividade.3. PUBLICIDADE: O Departamento de Servizos Sociais, ao través dos medios que para cada caso considere oportunos, garantirá a información pública a todas as persoas e/ou grupos que poideran ser posibles usuarios da actividade, orientando como mínimo, nos seguintes aspectos: - Contido da actividade - Requisitos de acceso e baremación - Prezo - Documentación necesaria - Lugar e datas de desenvolvemento da actividade - Lugar e prazo de inscripción As solicitudes para acceder ás distintas actividades da área de Prevención e Inserción tramitaranse ante o Concello, ao través do Departamento de Servizos Sociais, dacordo co seguinte procedemento: · O procedemento iniciarase por instancia de parte, asinando a correspondente solicitude de participación, ben por parte do interesado ou do seu representante legal · As solicitudes virán acompañadas en todo caso pola seguinte documentación: - Fotocopia do DNI, pasaporte ou NIE do solicitante e/ou do seu representante legal ou gardador de feito - Documentación necesaria para efectuar a valoración. - A falta desta documentación dará lugar a requerimento para a súa presentación no prazo de 10 días que, de non cumplirse, producirá o arquivo da solicitude. · Levaranse a cabo as seguintes comprobacións: - Que a solicitude reúne os requisitos establecidos para cada actividade - A valoración das circunstancias alegadas en caso de baremación, asignando a correspondente puntuación - A disponibilidade de prazas - A non existencia de cotas impagadas en actividades da mesma área · Realizarase a correspondente proposta de inclusión, que será tramitada por resolución do Alcalde, e que recollerá como mínimo: - En caso de concesión: data de incorporación, horarios, quendas, prezos e compromisos adquiridos polo solicitante - En caso de denegación: valoración razoada das causas que motivan a denegación - En caso de pase a lista de agarda: lugar que ocupa a solicitude na lista de agarda · Notificarase a resolución e condicións do servizo ás persoas interesadas ao través de notificación escrita e/ou publicación nos taboeiros de novas do Departamento de Servizos Sociais e nas páxinas web municipais, e conterán como mínimo: - Prazo e forma para presentación de recursos - Prazo para a presentación de xustificación de ingreso bancario das cotas correspondentes. · No caso de existir entidade xestora externa notificaráselle a alta do usuario con indicación da data de incorporación, quenda, horarios, e compromisos adquiridos · Tanto para os casos nos que, tras denegarse o acceso ao servizo, o solicitante demostrase no prazo establecido a inexactitude das causas que motivaron a denegación, como no caso de vacantes cubertas con persoas inscritas na lista de agarda, seguirase o mesmo procedemento a partires do momento no que se atopase a instrucción. · Para as actividades de carácter plurianual, terán preferencia as persoas que foron usuarias no ano/curso anterior, e para estes, será suficiente a solicitude de “renovación” de praza e a comprobación de mantemento dos requisitos de acceso. · No caso de que non se conquerira o número mínimo de participantes establecido, ben por falta de inscripcións ou por baixas durante o desenvolvemento, valorarase polo departamento correspondente a conveniencia de non realización ou non continuidade da actividade. · No caso de quedar prazas vacantes nunha actividade unha vez rematado o prazo de inscrición, poderanse admitir solicitudes fóra de prazo ou de persoas non veciñas do Concello de Brión, ata cubrir o número máximo de participantes establecido para esa actividade. · Previo informe técnico poderase valorar a admisión preferente dalgún participante, así como a variación das condicións establecidas para o desenvolvemento da actividade.1. CAUSAS: serán causa de baixa nas actividades da área de Prevención e Inserción as que seguen: - Renuncia da persoa usuaria, con indicación da data de baixa prevista - Perda das capacidades necesarias para a participación na actividade, ou manifestación reiterada de comportamentos antisociais ou incompatibles coa boa marcha desta, valorado polo monitor responsable do seu desenvolvemento e co visto bó do técnico responsable. - Traslado de residencia ou baixa no Padron Múnicipal de Habitantes de ser o caso - Falecemento - Desaparición ou modificación sustancial das circunstancias que motivaron a alta por aplicación dun baremo determinado - Impago das cotas correspondentes a 3 mensualidades consecutivas ou non, salvo xustificación técnica da situación que provoca o impago. - Para as actividades puntuais que requiran inscrición previa, a baixa producirase de oficio no caso de non realizarse o aboamento de cotas e a entrega do xustificante correspondente dentro dos prazos sinalados na convocatoria. - Ausencia non xustificada ou non comunicada, superior ao 20% da duración prevista da actividade. A estes efectos, establécese a obligatoriedade do control de asistencia nas actividades. - Cese na prestación do servizo ou da actividade por parte do Concello de Brión 2. PROCEDEMENTO: para que a baixa na actividade surta efectos, e poida dispoñerse da praza para a súa ocupación por parte doutro usuario, procederase do seguinte xeito: - Sinatura de solicitude de baixa voluntaria por parte do usuario - Proposta de baixa na actividade, asinada polo técnico responsable o Por solicitude de baixa voluntaria o Por razón de calquera outra circunstancia establecida no punto 1. con motivación razoada - Resolución de baixa, asinada polo Alcalde - Comunicación de baixa á persoa usuaria, con información expresa das causas que a motivan e, no caso de baixa non voluntaria, con indicación dos recursos e prazos para a súa interposición 3. EFECTOS: - As baixas voluntarias causarán efecto na data indicada na correspondente solicitude, podendo nese caso dispoñerse da súa cobertura ao través da listaxe de agarda de forma inmediata. - As baixas non voluntarias, causarán efecto dende o día da súa adopción sen prexuizo da notificación posterior, procedéndose á ocupación ao través da lista de agarda.4. DEVOLUCIÓN DE COTAS: Para as actividades da Área de Prevención e Inserción, non se realizarán devolucións parciais de cotas por inasistencia ou baixa durante unha parte do período abonado. O Departamento de Servizos Sociais elaborará e manterá actualizado un rexistro de cada unha das actividades, no que se recollerá: - Datos persoais dos participantes - Datos sobre altas e baixas - Prazas dispoñibles e lista de agarda - Calesqueira outros datos necesarios para garantir o bó funcionamento da actividade Así mesmo, crearase un expediente individualizado de cada participante, no que se custodiará a documentación aportada, os xustificantes de pagamento, e a documentación referida ás incidencias acaecidas. Estes expedientes serán arquivados no momento da súa baixa ou do remate da actividade. Os datos referidos aos participantes en cada actividade, serán incluidos de xeito individual no sistema informático de servizos sociais (SIUSS), para a súa explotación estatística As actividades da área de Prevención e Inserción financiaranse con cargo ao orzamento municipal, coas achegas da Comunidade Autónoma, da Deputación Provincial, dos usuarios, así como con aportacións privadas de ser o caso. O Concello de Brión revisará anualmente os prezos base dos servizos que contemplen cota de participación por parte dos usuarios. O persoal que coordina e presta directamente as actividades da área de Prevención e Inserción do Concello de Brión, usará como norma xeral, a lingua galega, tanto na súa función laboral, coma nas relacións coas persoas usuarias e coa administración. ÚNICA: Facúltase ao Sr. Alcalde, previo informe do técnico que exerza a xefatura do Departamento de Servizos Sociais, para resolver aquelas cuestións que, relacionadas coa área de Prevención e Inserción poidan presentarse, e que non queden expresamente recollidas neste Regulamento. PRIMEIRA: Para o caso das actividades que pola súa singular programación deban desenvolverse coa asistencia aberta ao público (sen que medie solicitude e instrucción previa de expediente), o Concello de Brión poderá, de consideralo preciso, priorizar a asistencia de determinados colectivos para os que a actividade se dirixe expresamente, filtrando a asistencia do xeito que considere conveniente SEGUNDA: O presente Regulamento entrará en vigor tras a súa aprobación definitiva, unha vez publicado integramente no Boletín Oficial da Provincia e transcorrido o prazo a que se refire o art.65.2 da Lei 7/85 do 2 de abril, reguladora das bases de réxime local, permanecendo en vigor ata a súa modificación ou derrogación expresa. Brión, 30 de xullo de 2010 O Alcalde. Asdo. José Luis García García.